`இம்ரான் கான் பதவியேற்பு விழாவில் கலந்துகொள்ள எனக்கு 10 முறை அழைப்பு வந்தது. இந்த நிகழ்ச்சியில் கலந்துகொள்ள இந்திய அரசிடம் அனுமதி கேட்டேன். ஆனால், கிடைக்கவில்லை. கடைசி நேரத்தில் அமைச்சர் சுஷ்மா ஸ்வராஜ் என்னை தொலைபேசியில் அழைத்து பாகிஸ்தான் செல்ல எனக்கு அனுமதி வழங்கப்பட்டுள்ளதாகத் தெரிவித்தார். பதவியேற்பு விழாவில், முதல் வரிசையில் இருக்கை ஒதுக்கப்பட்டது பற்றி எனக்குத் தெரியாது. நிகழ்ச்சி தொடங்குவதற்கு ஐந்து நிமிடங்களுக்கு முன்னர்தான் எனக்கு முதல் வரிசை ஒதுக்கப்பட்டது குறித்து தெரிவித்தனர். அவர்கள் ஒதுக்கிய இருக்கையில்தான் நான் அமர்ந்தேன். இதில் என்ன தவறு இருக்கிறது?